Izberbaš

Izberbaš (, , , ) om Venäman lidn da lidnümbrik Dagestanan Tazovaldkundan suvipäivnouzmas.

 Istorii 
Nügüdläižen eländpunktan aluz om pandud vl 1932 kuti Izberg-radnikžilo samha kivivoid meren pohjan alpäi. Nimitihe žilod mägen mödhe, kudamban nimi om nügüd' Izberbaš (vai Puškin-tau profilän tagut mägenpäl, 223 m ü.m.t.). Žilo sai lidnan statusad vl 1949, kätihe Izberbaš:aks.

Izberbaš šingotase sömtegimištol (maidtegim, leibtegim, kaks' konditerišt fabrikad, vinkon'jaktegim, südäiveziden tegim), kivivoin lopmižiden samižel, elektrotermižen mašiništon tegimel, radiotegimel, fil'truindmašiništon tegimel, omblendfabrikal, merikurortaks.

 Geografijan andmused 
Lidn vedase pidust' Kaspijan mererandad kümneks kilometraks, seižub 13 m keskmäižel korktusel valdmeren pindan päl.

Matkad Mahačkalhasai om kuz'kümne viž kilometrad lodeheze, sen Kaspiisk-ezilidn om lähembaižeks lidnaks.

 Tobmuz 
Izberbaš om lidnümbrikon üks'jäižeks eländpunktaks. Röunatab Kajakentan rajonanke suves i Karabudahkentan rajonanke päivlaskmas.

Lidnümbrikon tobmuden pämez' om sen Administracijan pämez'. Edeližed lidnan Administracijan pämehed oma Magomed Isakov (viluku 2019 — reduku 2024), Abdulmedžid Suleimanov (2008−2014, eloku 2015 — viluku 2019). Lidnümbrikon Deputatoiden suiman ezimez' om Musa Musaev vn 2024 kül'mkuspäi. Edeližed lidnan suiman ezimehed oma Rasul Bakaev (sügüz'ku 2021 — kül'mku 2024), Mahač Saipulaev (sulaku-sügüz'ku 2021), Islamali Bagomedov (reduku 2017 — sulaku 2021), Jaroslava Azimova (radoi vn 2017 redukuhusai).

 Eläjad 
Vn 2010 kaiken Venäman rahvahanlugemižen mödhe lidnan eläjiden lugu oli 55 646 ristitud, vozile 2008 i 2010 ühtištadihe lidnad lähižidenke eländpunktoidenke, vn 2021 — 55 996 ristitud. Kaik 58 147 eläjad oli lidnas vl 2017. Kaikiš suremb lidnan ristitišt oli 60 453 eläjad vl 2020.

Rahvahad (enamba 1 % vl 2010): darginalaižed — 64,9 %, kumikalaižed — 15,1 %, lezginalaižed — 7,8 %, venälaižed — 3,7 %, avarad — 3,5 %, lakalaižed — 2,5 %, toižed rahvahad — 2,2 %, rahvahuden ozutandata — 0,3 %.

Islaman koume pühäpertid oma avaitud lidnas, niiden kesken Keskuzline Džuma-mečet'. Ortodoksižen hristanuskondan ph. Serafim Sarovalaižen jumalanpert'Izberbašan pühäpertid sobory.ru-saital.  radab lidnas, om saudud vll 2000−2002.

 Openduz 
Lapsiden opendusen aluzkundad oma üks'toštkümne nomeruidud päivkodid (nomer 1..4, 6, 8, 10..14), seičeme keskškolad (nomer 1..3, 8, 10..12), ehtal'ne škol, specialine (korrekcine) škol-internat, lapsiden sädamižen pert', čomamahtoiden škol, nell' sportškolad (lapsiden da norišton specializiruidud, futbolan Mount Boys 11 filialanke, üks'borcuindoiden Uf-keskuz G. G. Magomedgadžievan nimed, dzüdzücun sportškol).

Nene professionaližen opendusen aluzkundad ratas lidnas:
 Industrialiž-tegimištoline kolledžIndustrialiž-tegimištoližen kolledžan sait (ipk.dagestanschool.ru). ,
 Professionaliž-pedagogine kolledž M. M. Medžidovan nimedProfessionaliž-pedagogižen kolledžan M. M. Medžidovan nimed sait (ppk-m.dagestanschool.ru). ,
 Čeläbinskan radiotehnikuman Izberbašan filial,
 Medicinižen kolledžan Bašlarovan nimed (Mahačkal) filialIzberbašan filial Medicinižen kolledžan Bašlarovan nimed bashlarov.ru-saital. .

 Galerei 

 Homaičendad 

 Irdkosketused 
 Lidnan tobmuden aluzkundoiden oficialine sait (mo-izberbash.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Dagestanan Tazovaldkundan lidnad
Kategorii:Dagestanan Tazovaldkundan lidnümbrikod